Julia Antivilo

Julia Alejandra Antivilo Peña (Huasco, 1974ko urriaren1a) Txileko ikerlari eta artista feminista da. Performancean egindako lan artistikoaz gain, bere ikerketak Latinoamerikako emakumeen rol kulturala eta artearen, generoaren eta feminismoaren arteko harremanetara bideratu dira.

Txileko Unibertsitateko Latinoamerikar Ikasketen Masterra du eta baita ere arlo horretako doktoretza. Latinoamerikar Ikasketen Master tesia aurkeztean, bere motibazioa artista feminista gisa egindako praktikatik sortzen dela adierazi du. Bere ikerketak eskualdeko feminismoaren hausnarketa eta bere ekoizpen artistikora bideratuta daude.

Malignas Influencias kolektiboaren sortzailea da Txilen, arte feminista hausnartzeko eta sortzeko gunea. Bere performance lana Kanadan, Txilen, Argentinan, Bolivian, Kolonbian, Estatu Batuetan, Kosta Rica eta Mexikon aurkeztu da.

Sakratuaren eta profanoaren artean 
Matxinadak sakratuaren eta profanoaren artean ehuntzen dira. Horixe da bere tesiaren izenburua Latinoamerikako Ikasketetan masterra lortzeko. Tesi hau berak egindako lan batzuen ondorioz bideratu zen, zehazki arlo hauen lanen ondorioz Mentalitateen Historia eta Kultur Historia, Genero ikuspegiko Teoria Feminista Ikerketa eta Metodologia eta Kultura Ikasketak.

Antivilok bere buruari jarri zizkion helburuak artista bisual feministen ekoizpena taxutzen zuten baldintza historikoak, politikoak, sozialak eta kulturalak ezagutzetik sortzen dira. Era berean arte feministaren aurrekariak eta gorputzaren topikoarekin duen lotura ezagutzea interesgarria ikusten da. Azkenean, bere hirugarren kapituluan, Latinoamerikako arte feministaren produkzioa aztertu nahi da, batez ere Mexikoko artisten kasua, Europako eta Ipar Amerikako lankideen ekoizpenetik bereizteko.

Argitalpenak

Lankidetzan 

 2002 - Historia de la Sociedad de Escritores de Chile: los diez primeros años de la SECH y visión general, 1931-2001
 2000 - Belén de Sárraga: precursora del feminismo hispanoamericano (con Luis Vitale)

Erreferentziak 

Txileko artistak
Txileko feministak
Txileko ikerlariak
Emakume ikerlariak